عمران مسعود

عمران مسعود (پیدائش 21 اپریل 1971ء)، ایک ہندوستانی سیاست دان ہے۔ وہ اس وقت سہارنپور سے لوک سبھا کے رکن پارلیمنٹ کی حیثیت سے خدمات انجام دے رہے ہیں۔ وہ مشہور سیاست دانوں میں سے ایک ہیں۔ انھوں نے سہارنپور کی میونسپل کونسل کے چیئرمین اور اتر پردیش قانون ساز اسمبلی میں ضلع سہارنپور کے مظفر آبادسے ایم ایل اے کے طور پر خدمات انجام دی ہیں۔ وہ انڈین نیشنل کانگریس اتر پردیش کے نائب صدر تھے۔ وہ اتر پردیش کانگریس میں ایڈوائزری کونسل کے رکن بھی رہے۔ انھوں نے آل انڈیا کانگریس کمیٹی کے قومی سکریٹری کے طور پر خدمات بھی سر انجام دیں۔

 سیاسی کیریئر 
مسعود کو 2014 کے ہندوستانی عام انتخابات کے لیے سہارنپور لوک سبھا حلقہ سے کانگریس پارٹی کی طرف سے ٹکٹ دیا گیا تھا۔ مارچ 2014 میں ایک ویڈیو کلپ سامنے آیا جس میں مسعود کو بی جے پی کے وزیر اعظم کے امیدوار نریندر مودی کو دھمکی دیتے ہوئے دیکھا گیا تھا۔ ویڈیو کلپ میں، مسعود مبینہ طور پر مودی کو "ٹکڑے ٹکڑے" کرنے کی دھمکی دے رہا تھا۔ مسعود کے حامیوں کا دعوی ہے کہ یہ کلپ چھ ماہ پرانی تھی اور لوک سبھا انتخابات سے قبل رائے دہندگان کو پولرائز کرنے کے لیے جان بوجھ کر اسے لیک کیا گیا تھا۔ 29 مارچ 2014 کو انھیں نریندر مودی کے خلاف نفرت انگیز تقریر کرنے پر گرفتار کیا گیا۔  بعد میں انھیں بی جے پی کے امیدوار راگھو لاکھن پال نے شکست دی۔

انھوں نے 2017 کے یوپی اسمبلی انتخابات میں حصہ لیا اور ہار گئے۔ 2017 کے یوپی ودھان سبھا انتخابات میں عمران مسعود نے نکور حلقہ سے الیکشن لڑا۔ وہ بی جے پی کے دھرم سنگھ سینی سے ہار گئے۔ 7 اکتوبر 2023 کو عمران مسعود نے دوبارہ انڈین نیشنل کانگریس میں شمولیت اختیار کی۔ اس کے بعد انھیں 2024 کے ہندوستانی عام انتخابات کے لیے سہارنپور سے پارٹی کا امیدوار نامزد کیا گیا۔ مسعود نے سابق رکن پارلیمنٹ راگھو لاکھن پال کے خلاف 5.25% کے فرق سے الیکشن جیتا۔
 عہدے 
 چیئرمین-نگر پالیکا پریشد سہارن پور (2006-2007)
 ایم ایل اے-اتر پردیش قانون ساز اسمبلی (2007-2012)
 رکن-اتر پردیش قانون ساز اسمبلی کی استحقاق کمیٹی (2008-2009)
 نائب صدر اتر پردیش کانگریس (2019-2020)
 اتر پردیش کانگریس میں مشاورتی کونسل کے رکن (2020-2021)
 آل انڈیا کانگریس کمیٹی کے قومی سکریٹری (اے آئی سی سی) اور دہلی کے سکریٹری (2021-2022)
 رکن پارلیمنٹ (سہارنپور) (2024-موجودہ) 

سالانتخاب کی قسمحلقہ انتخابنتیجہووٹوں کا فیصداپوزیشن امیدواراپوزیشن پارٹیاپوزیشن کا ووٹ فیصدحوالہ جات2006صدرنگر پالیکا پریشد، سہارن پورجیتے43.60%ہریش ملکبی جے پی40.60%2007ایم ایل اےمظفر آبادجیتے28.14%جگدیش سنگھ راناایس پی25.77%2012ایم ایل اےنکورہارے36.71%دھرم سنگھ سینیبی ایس پی38.59%2014ایم پیسہارن پورہارے34.15%راگھو لکھانپالبی جے پی39.60%2017ایم ایل اےنکورہارے35.51%دھرم سنگھ سینیبی جے پی37.11%2019ایم پیسہارن پورہارے16.81%حاجی فضل رحمانبی ایس پی41.74%2024ایم پیسہارن پورجیتے44.6%راگھو لکھانپالبی جے پی39.3%

زمرہ:اتر پردیش سے انڈین نیشنل کانگریس کے سیاست دان
زمرہ:اتر پردیش کے ارکان مجلس قانون ساز 2007ء-2012ء
زمرہ:بھارت میں آزاد سیاستدان
زمرہ:بقید حیات شخصیات
زمرہ:ضلع سہارنپور کی شخصیات
زمرہ:لوک سبھا اراکین از اترپردیش
زمرہ:1971ء کی پیدائشیں